# 

# Z á p i s n i c a

zo zasadnutia obecného zastupiteľstva v Boldogu, ktoré sa konalo dňa:14.05.2019 o 18.00 hod.v zasadacej miestnosti OcÚ Boldog.

Prítomní: pozri prezenčnú listinu

Program:

1. Otvorenie zasadnutia.
2. Kontrola uznesení.
3. Čerpanie obecého rozpočtu k 31.03.2019
4. Záverečný účet obce.
5. Územný plán obce – 1.časť.
6. Plánované činnosti pre rozvoj obce.
7. Plánované podujatia /deň matiek, deň rodiny, deň detí s hasičmi, gastrofest,

hodová zábava, hasičská súťaž/.

1. Rôzne.
2. Schválenie uznesení.
3. Záver.

Rokovanie otvoril a viedol Bc.Peter Múčka starosta obce. Po privítaní poslancov

starosta skonštatoval, že je obecné zastupiteľstvo schopné uznášať sa. Určil overovateľov zápisnice: Loránd Jankó a Zsolt Huszár. Nedostavila sa: Mgr.Enikő

Laczo Szakál poslankyňa. Zapisovateľka: Hajnalka Macsiczaová admin. prac. OcÚ. Porgram jednohlasne schválili.

Kontrola uznesení:

* Finančný príspevok pre Nezábudka n.o. Tureň vo výške 170 EUR bol odoslaný na ich bežný účet.
* Veľké jarné upratovanie sa uskutočnilo na území obce a takisto sa uskutočnila brigáda na verejných priestranstvách.
* Výrub stromov na parc.č. 683/8.
* Verejné osvetlenie – je podaná iba jedna ponuka,čakáme na ďalšie.
* Energetický certifikát na budou KD č.88 je hotový a vyvesený na dverách KD.

Čerpanie obecného rozpočtu k 31.03.2019: Hajnalka Macsiczaová admin. prac.

OcÚ podáva OZ podrobnú správu o čerpaní rozpočtu k 31.03.2019:

Celkové príjmy: 84 300,57 EUR, celkové výdavky: 38 871,76 EUR,

Stav na BÚ k 31.03.2019: 156 024,43 EUR, pokladňa: 199,85 EUR,sociálny fond: 834,41 EUR.

Poslanci jednohlasne schválili čerpanie rozpočtu k 31.03.2019.

Záverečný účet obce: Pani Elena Némethová hlavná kontrolórka obce predkladá odborné stanovisko k záverečnému účtu a doporučuje OZ

schváliť záverečný účet bez výhrad. Poslanci jednohlasne schválili záverečný

účet celeročné hospodárenie bez výhrad.

Pani hlavná kontrolórka oznamuje zastupiteľstvu správu o vykonaní finančnej kontroly pokladne za I.Q.2019 – poslanci brali správu na vedomie.

Územný plán obce – 1.časť: starosta obce informuje obecné zastupiteľstvo o vyhodnotení verejného obstarávania: zákazka s nízkou hodnotou /služby/

Predmetom zákazky bol: Územný plán obce Boldog, kritérium: najnižšia cena.

Vyhodnotenie VO: pani Ing.arch. Alžbeta Káčerová bola vybratá ako víťazná spracovateľka . Poslanci brali správu na vedomie.

Tanko Pavel – vysporiadanie podielov:

V rámci tohto prerokovania je prítomný žiadateľ – p. Pavel Tankó so svojou právnou poradkyňou/zástupkyňou JUDr. Vlastou Kovalančíkovou.

Na predchádzajúcom riadnom zasadnutí obecného zastupiteľstva bol na základe žiadosti p. Tanka odsúhlasený odpredaj spoluvlastníckeho podielu vo vlastníctve obce Boldog v cene 5.800 eur. Táto cena bola stanovená Znaleckým posudkom č. 7/2019. Súhlas s odpredajom bol podmienený niekoľkými podmienkami, pričom samotný súhlas a odpredajná cena boli odsúhlasené z dôvodu, že žiadateľ je obyvateľom obce a tento pozemok chce využívať pre svoje potreby – na stavbu rodinného domu pre seba a svoju rodinu (Nie za účelom odpredaja - obohatenia sa). Prvý návrh zmluvy nebol akceptovaný zo strany žiadateľa/navrhovateľa, nakoľko obmedzenia, ktoré boli zapracované do zmluvy boli podľa žiadateľa neprimerané, nakoľko obsahoval niekoľko ustanovení, na základe ktorých došlo k rokovaniu s právnou zástupkyňou žiadateľa. Na základe jej žiadosti boli vysvetlené pohnútky a východzí stav, za ktorých boli tieto podmienky viazané na zmluvnú pokutu v časovo ohraničenom období 15 rokov. Na základe výsledkov rokovania a v rámci snahy doriešiť vzniknutú situáciu k spokojnosti žiadateľa, ale s dodržaním podmienok, daných na zasadnutí obecného zastupiteľstva, bol spracovaný nový návrh znenia zmluvy vo forme kúpnej zmluvy, ktorá zohľadňovala jednak vylúčenie vytknutých obmedzení a zároveň podmienky stanovené počas prerokovania. Ani druhý – upravený návrh zmluvy však nebol akceptovaný z dôvodu, že z ustanovení predloženej kúpnej zmluvy vyplývajú určité obmedzenia, najmä zriadenie predkupného práva ako práva vecného (nie vecného bremena) v článku IV., bode 4.3 Kúpnej zmluvy.

Na riadnom rokovaní obecného zastupiteľstva podal p. Tanko prostredníctvom svojej právnej poradkyne návrh, aby došlo k vysporiadaniu spoluvlastníckych podielov podľa skutkového stavu, v rámci ktorého sú predmetné pozemky dlhodobo udržiavané a užívané zo strany navrhovateľa. Bolo navrhnuté spracovanie protinávrhu zmluvy – Dohody o zrušení a vysporiadaní spoluvlastníckych podielov zo strany navrhovateľa, pričom znenie tejto dohody vypracuje JUDr. Kovalančíková, s dôrazom na aktuálny stav a právne najvhodnejšiu možnosť, v súlade s platnou legislatívou. Zároveň žiadal vylúčiť všetky obmedzenia viazané na predmetné pozemky, a to najmä zriadenie predkupného práva, ktoré je možné zo strany obce uplatniť pri inom účele využitia pozemkov, ako na výstavbu rodinného domu pre rodinu žiadateľa.

Obecné zastupiteľstvo s návrhom postupu riešenia súhlasilo, a po spracovaní a predložení dohody o zrušení a vysporiadaní spoluvlastníckych podielov bude zvolané mimoriadne zasadnutie OZ, za účelom odsúhlasenia prípadne neodsúhlasenia znenia dohody. V prípade neodsúhlasenia dohody, prípadne neakceptácie podmienok daných OZ, má navrhovateľ možnosť obrátiť sa na príslušný súd, ktorý na základe dostupných informácií rozhodne o vysporiadaní podielov na predmetných parcelách.

Plánované činnosti pre rozvoj obce: Starosta obce informuje zastupiteľstvo o dodaných cenových ponúk na audit VO f.: Lightech, a Cewo – poslanci brali správu na vedomie.

Čistenie „vody – faluvég“ – existuje možnosť vyčistiť vodu s rastlilnkami ako aj s rybami.

Plánované podujatia /deň matiek, deň rodiny, deň detí s hasičmi, gastrofest,

hodová zábava, hasičská súťaž/.:

Na deň matiek sa pripravujú deti z MŠ ako i deti zo ZŠ. Starosta zabezpečí oponu na javisko.

Prípravné práce na deň rodiny: poslanci si rozdelili úlohy – od elektriky až do rozloženia stolov,stoličiek ...atď.

Rôzne:

-Materská škola v spolupráci s obcou podala žiadosť na získanie finančného príspevku v rámci podpory rozvoja a športu na hracie prvky na dvor MŠ. Je odporúčaná dotácia na predmetnú žiadosť vo výške 8 000 EUR s 5 % obecnou

spoluúčasťou.

-Triatlon Senec 25-26.5.2019 spoluorganizácia obce.

-Žiadosť na KRPZ – súhlas na určenie dopravného značenia na celom území obce na 40 km.

Pripomienky poslancov: Poslanec navrhuje na čele budovy MŠ vymeniť slovenský

znak za nový, uskutočniť postrek chodníkov proti burine v obci.

Určenie stránkových dní: stránkové dni budú : pondelok, utorok,streda a piatok, nestránkový deň: štvrtok.

Uznesenia

zo zasadnutia obecného zastupiteľstva obce Boldog konaného dňa:

14.05.2019 na Obecnom úrade v Boldogu.

Uznesenie č.16/2019

OZ

shvaľuje program OZ, doplnenie programu o prvý bod prejednanie odpradaji spoluvlastníckeho podielu č.parc. 12/1,13 a 14 k.ú. Boldog.

Uznesenie č.17/2019

OZ

Schvaľuje odpredaj spoluvlastníckeho podielu č.parc. 12/1,13 a 14 k.ú. Boldog.

Prepracovanie kúpnej zmluvy na dohodu o zrušení a vysporiadaní podielového spoluvlastníctva, § 140 Občianskeho zákona, zohľadnia sa záujmy rovnocenné.

Poslanci schválili jednohlasne.

Uznesenie č.18/2019

OZ

Berie na vedomie kontrolu uznesení-

Uznesenie č.19/2019

OZ

Schvaľuje čerpanie obecného rozpočtu k 31.03.2019.

Uznesenie č.20/2019

OZ

Jednohlasne schvaľuje Záverečný účet obce – celoročné hosodárenie bez výhrad.

Uznesenie č.21/2019

OZ

Berie na vedomie správu hlavnej kontrolňorky o vykonaní finančnej kontroly pokladne za I.q.2019.

Uznesenie č.22/2019

Územný plán obce 1.časť – vyhodnotenie verejného obstarávania, zákazka s nízkou hodnotou. OZ jednohlasne prijalo výsledky VO – spracovateľ ÚP sa stal:

Ing.arch.Káčerová.

Uznesenie č.23/2019

OZ

Berie na vedomie správu starostu o ponuku auditu na VO – 2 cenové ponuky.

Uznesenie č.24/2019

OZ

Berie na vedomie plánované podujatia/deň rodiny,deň detí s hasičmi, gastrofest, hodovú zábavu, hasičskú súťaž/.

Uznesenie č.25/2019

OZ

Berie na vedomie správu o odporučaní dotácie na MŠ – hracie prvky v hodnote 8000 EUR s 5% obecnou spoluúčasťou ako i solárny systém na strechu MŠ/4549EUR/

Uznesenie č.26/2019

OZ

Berie na vedomie prípravu žiadosti na KRPZ – súhlas na určenie dopr.značenia 40 km, Triatlon Senec 25-26.05.2019 spoluorganizáciu obce.

Uznesenie č.27/2019

OZ

Berie na vedomie pripomienky poslanca Loránda Jankóa.

Uznesenie č.28/2019

OZ

Berie na vedomie určenie nových stránkových dní.

Nakoľko boli všetky body programu vyčerpané, starosta sa poďakoval poslancom za účasť a ukončil rokovanie.

Overovatelia:

Lorán Jankó

Zsolt Huszár

Zapisovateľ: Hajnalka Macsiczaová

Starosta obce: Bc.Peter Múčka